Göran Bäck

Knut Göran Martin Bäck (16. marraskuuta 1923 Kruunupyy – 10. kesäkuuta 2003)Kuolinilmoitus, Knut Göran Martin Bäck, Österbottningen, 2003, No 153, sivu 2, julkaistu 6.7.2003 oli suomalainen keramiikkataiteilija, jonka monet työt ovat Arabian valmistamia arki- ja ammattiastiastoja, kuten suunnittelijan nimikirjaimin nimetty, 1960-luvulla hyvin suosittu suurkeittiöastiasto GB.

Bäck aloitti uransa Arabian tehtailla vuonna 1945 dreijaajana, ja Kaj Franck valitsi hänet pian tärkeäksi assistentikseen. Bäck valmisti mallikappaleita myös muun muassa Kaarina Aholle ja Ulla Procopélle. Työnantajaltaan saamansa stipendin turvin Bäck opiskeli lukuvuoden 1957–1958 Saksan littotasavallassa ja sai sen jälkeen Arabialla ensimmäisiä itsenäisiä suunnittelutehtäviä.

Bäck jäi Arabialta eläkkeelle vuonna 1986, ja seuraavana vuonna järjestettiin Arabian museon galleriassa näyttely Göran Bäck, tuotesuunnittelua ja keraamista muotoilua 1956–1986.

Bäckin puoliso oli vuodesta 1948 sairaala-apulainen Signe Inkeri (o.s. Saarinen).Keski-Helsingin seurakunta: Vihittyjä: keramiikkatyöl. Knut Göran Martin Bäck ja sair. apul. Signe Inkeri Saarinen, Ilta-Sanomat, 1948, No 124, sivu 4, julkaistu 2.6.1948 Göran Bäck kuoli vuonna 2003 ja hänet on haudattu Espoossa Espoon Kirkon hautausmaalle.

Lähteet

Luokka:Suomalaiset keramiikkataiteilijat
Luokka:Suomalaiset muotoilijat
Luokka:Vuonna 1923 syntyneet
Luokka:Vuonna 2003 kuolleet